als_Latn dik_Latn sag_Latn
Tjetër lëvizje në stafet e ekipeve kombëtare shqiptare, pas largimit të ish-portierit
Olsi Avdiaj
Foto Strakosha, nuk do të jetë më në drejtimin e kombëtares shqiptare U-19. Portieri i shquar largohet nga stoli kuqezi për të ndjekur një drejtim të ri në karrierën e tij: Ai do të jetë pjesë e stafit të skuadrës së njohur greke Olimpiakos. Në vend të tij, drejtimin e skuadrës, do ta marrë në dorë Altin Lala, i cili do të vazhdojë të mbulojë edhe rolin e zv.trajnerit në Kombëtaren përfaqësuese kuqezi. Rritet në këtë mënyrë angazhimi i ish-kapitenit të kombëtares në përgatitjen e futbollistëve shqiptarë për ekipet e sipërpërmendura. Federata Shqiptare e Futbollit i uron suksese trajnerit të ri Altin Lala në detyrën e tij të re dhe falënderon trajnerin Foto Strakosha për kontributin që ka dhënë në drejtimin e ekipit kombëtar U-19 dhe në zbulimin e shumë talenteve të cilët vazhdojnë të kontribuojnë për ekipet kombëtare shqiptare. Duke respektuar vendimin e tij FSHF i uron suksese në karrierën e tij të re.
Trajneri i Kombëtares shqiptare, Xhani De Biazi në mars ka zyrtarizuar si zëvendësin e tij, ish kapitenin kuqezi, Altin Lala. Tekniku italian kërkoi muaj më parë bashkëpunim me ndonjë prej ish-lojtarëve shqiptarë që jetojnë jashtë vendit për të bërë jo vetëm zbuluesin e talenteve, por edhe për të monitoruar hera-herës lojtarët e përfaqësueses. Në këtë kuadër janë diskutuar disa emra, por ai që ka bindur më shumë ka qenë ish-mesfushori.
Diskutimet kishin nisur muaj më parë dhe mes një morie emrash, ndër ta edhe Skela me Muratin, është zgjedhur Lala. Inteligjent, grintoz, me shumë eksperiencë ndërkombëtare, shumë personalitet dhe dëshirë për të vazhduar kontributin në përfaqësuese. Të gjithë këta elementë e kanë bindur teknikun italian që ta afrojë në staf Lalën. Altin Lala nuk ka asnjë eksperiencë si trajner, megjithëse shpesh është konsideruar si i tillë në fushën e lojës. Është një njohës i shkëlqyer i futbollit, sepse jo më kot ka luajtur për vite të tëra në Bundesligën gjermane, madje ka mbajtur edhe shiritin e kapitenit te Hanoveri për 4 vite.
als_Latn fao_Latn als_Latn als_Latn als_Latn